PATVIRTINTA

Vilniaus Žemynos gimnazijos direktorės

2019 m. vasario 26 d. įsakymu Nr. V1-95

**VILNIAUS ŽEMYNOS GIMNAZIJOS MOKINIŲ PRIĖMIMO KOMISIJOS DARBO TVARKOS APRAŠAS**

1. Priėmimo komisijos posėdžių grafikas: 2019 metų birželio 4, 18,21ir rugpjūčio 27 dienos, 8.30 val. 213 kab.

2. Komisija darbą baigia 2019 metų rugpjūčio 31 dieną.

3. Komisijos darbo vieta: Čiobiškio g. 16, 213, 214A kabinetai.

4. Priėmimo mokytis sąlygos parengtos vadovaujantis Lietuvos Respublikos Švietimo įstatymu, nuosekliojo mokymosi pagal pradinio, pagrindinio ir vidurinio ugdymo programas tvarkos aprašu, priėmimo į valstybinę ir savivaldybės bendrojo lavinimo, profesinę mokyklą bendrųjų kriterijų aprašu, priėmimo į Vilniaus miesto savivaldybės bendrojo ugdymo mokyklas tvarkos aprašu (toliau – Aprašas), patvirtintu Vilniaus miesto savivaldybės tarybos 2019 m. vasario 6 d. Nr. 1-1950.

5. **Vilniaus Žemynos gimnazijoje 2019-2020 m. m. bus komplektuojamos septynios pirmosios klasės.**

5.1. Į gimnazijos I klasę priimami asmenys, gyvenantys mokyklos aptarnavimo teritorijoje. Jeigu asmenų, gyvenančių mokyklai priskirtoje aptarnavimo teritorijoje, pateiktų prašymų pradėti mokytis pagal pagrindinio ugdymo programos antrąją dalį (9 klasė) yra daugiau negu mokykla gali priimti, tai be eilės priimami:

5.1.1. asmenys, dėl įgimtų ar įgytų sutrikimų turintys specialiųjų ugdymosi poreikių;

5.1.2. užsienio valstybių piliečių, diplomatinio korpuso darbuotojų, dirbančių Lietuvos Respublikos užsienio diplomatinėse atstovybėse, vaikai;

5.1.3. mokyklos darbuotojų, dirbančių šioje įstaigoje pagal pagrindinio darbo sutartį, vaikai;

5.1.4. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo e. sistemoje pateikė visus reikiamus dokumentus (Aprašo 37.5 p.);

5.1.5. kiti asmenys (neatitinkantys Aprašo 37 punkte keliamų reikalavimų), gyvenantys mokyklai priskirtoje teritorijoje ir pretenduojantys mokytis pagal pagrindinio ugdymo antrosios pakopos programą.

5.2. Pirmumo kriterijai ir jų vertė taškais mokytis pagal pagrindinio ugdymo programos antrąją dalį (I–II gimnazijos klasėse):

5.2.1. vaikams, kuriuos augina vienas iš tėvų (globėjų) ( jeigu kitas yra miręs, teismo pripažintas dingusiu be žinios ar nežinia, kur esančiu, teismo pripažintas neveiksniu arba teismo sprendimu apribotos tėvystės teisės), įvaikintiems vaikams, vaikams, turintiems globėjus ar rūpintojus, neįgalių tėvų vaikams, skiriami *2 taškai*;

5.2.2. vaikams, turintiems teisę į socialinę pedagoginę, specialiąją pedagoginę ir specialiąją pagalbą mokykloje (pateikiama atitinkamos sveikatos priežiūros įstaigos medicinos pažyma, psichologinės pedagoginės tarnybos išvada ar kitos įstaigos išduotas dokumentas), skiriami *2 taškai*;

5.2.3. dvynukams, trynukams ir kitiems daugiavaisio gimimo vaikams, kurie priimami kartu, skiriami *2 taškai;*

5.2.4. daugiavaikių šeimų vaikams skiriamas *1 taškas*;

5.2.5. mokiniams, kurių vieno iš tėvų (teisėto globėjo ar rūpintojo) ir paties vaiko deklaruotos gyvenamosios vietos laikas mokyklai priskirtoje aptarnavimo teritorijoje yra dveji ir daugiau metų, skiriami 2 taškai. Taip pat šis pirmumo kriterijus taikomas mokiniams, kurių vieno iš tėvų (teisėto globėjo ar rūpintojo) ir paties vaiko deklaruota gyvenamoji vieta yra mokyklai priskirtoje aptarnavimo teritorijoje įsigytame ar išsinuomotame būste, kuriame nuolat gyvenama. Nuomos atveju nuomos sutartis turi būti užregistruota Registrų centre;

5.2.6. vaikams, kurių broliai ir (ar) seserys (įbroliai ar įseserės) prašymo pateikimo metu jau mokosi ir tęs mokymąsi pagal **pagrindinio ugdymo antrosios pakopos** programą toje mokykloje skiriamas *1 taškas*.

5.3. Esant vienodai pirmumo kriterijų sumai pirmenybė mokytis suteikiama mokiniams, arčiausiai mokyklos deklaravusiems gyvenamąją vietą, po to ilgiausiai mokyklos teritorijoje deklaravusiems gyvenamąją vietą.

5.4. Asmenys, negyvenantys mokyklos aptarnavimo teritorijoje, gali būti priimami, jei mokykloje yra laisvų mokymosi vietų.

**5. 5. Komisija mokinių priėmimą į gimnaziją vykdys 2019 m. birželio 3 – rugpjūčio 31 dienomis:**

**birželio 4 d.** – I priėmimo komisijos posėdis. Nagrinėjami asmenų prašymai į I gimnazijos klases.

**birželio 5 d.** komisijos atsakingas asmuo per e-sistemą pakviečia mokinius mokytis Vilniaus Žemynos gimnazijoje su prašymo e. sistemoje numeriu MOK- ir skelbia jį mokyklos interneto svetainėje. (I etapas).

**birželio 6– 10 d.** tėvai tvirtina gautus pakvietimus e-sistemoje, kad vaikas mokysis mūsų gimnazijoje;

**birželio 12 d**. komisijos atsakingas asmuo per e-sistemą pakviečia mokinius mokytis Vilniaus Žemynos gimnazijoje su prašymo e. sistemoje numeriu MOK- ir skelbia jį mokyklos interneto svetainėje. (II etapas).

**5.6. Birželio 12-14 d. 14-18 val. 213 kabinete priimami visų mokinių, pakviestų mokytis gimnazijoje, dokumentai; bus išduodamos pažymos apie mokymąsi gimnazijoje. Priėmimo komisijai būtina pateikti šiuos dokumentus:**

* **Pirmojo pusmečio baigimo mokymosi pasiekimus, patvirtintus mokyklos**

**atstovaujančio asmens parašu ir antspaudu.**

* **Gimimo liudijimo arba paso kopiją;**
* **2 dokumentines nuotraukas.**
* **Mokymosi sutartį (2 kopijos),** pasirašytą mokinio ir tėvų ar teisėtų vaiko atstovų.

**Birželio 13-16 d**. tėvai tvirtina gautus pakvietimus e-sistemoje, kad vaikas mokysis mūsų gimnazijoje;

**birželio 17 d. – automatinis priskyrimas laiku nepatvirtintų pakvietimų;**

**birželio 18 d. – II priėmimo komisijos posėdis. Nagrinėjami asmenų prašymai į atsiradusias laisvas vietas po pirmojo priėmimo etapo.**

**Birželio 18-21 d.** komisijos atsakingas asmuo per e-sistemą į atsiradusias laisvas vietas pakviečia mokinius mokytis Vilniaus Žemynos gimnazijoje su prašymo e. sistemoje numeriu MOK- ir skelbia jį mokyklos interneto svetainėje. (III etapas).

**Birželio 22-24 d.** mokinių, pakviestų į laisvas vietas, tėvai tvirtina gautus pakvietimus e-sistemoje.

**Birželio 25 d**. automatinis priskyrimas laiku nepatvirtintų pakvietimų.

**5.7. Birželio 25, 26 d. 10-14 val. 213 kabinete priimami visų mokinių,** pakviestų mokytis gimnazijoje, **dokumentai;** bus išduodamos pažymos apie mokymąsi gimnazijoje. **Priėmimo komisijai būtina pateikti šiuos dokumentus:**

**Pagrindinio ugdymo programos I dalies baigimo pažymėjimo patvirtintą kopiją arba pažymėjimą (originalą);**

* **Gimimo liudijimo arba paso kopiją;**
* **2 dokumentines nuotraukas.**
* **Mokymosi sutartį (2 kopijas),** pasirašytą mokinio ir tėvų ar teisėtų vaiko atstovų.

**Birželio 26 d. 10-14 val..** esant laisvų vietų, vyksta III priėmimo komisijos posėdis.

**Rugpjūčio 27 d.** komisijos atsakingas asmuo per e-sistemą pakviečia mokinius mokytis Vilniaus Žemynos gimnazijoje su prašymo e.sistemoje numeriu MOK- ir skelbia jį mokyklos interneto svetainėje. (į laisvas vietas).

**Rugpjūčio 28 –29 d.** mokinių, pakviestų į laisvas vietas, tėvai tvirtina gautus pakvietimus e-sistemoje.

**Rugpjūčio 30 d. automatinis priskyrimas laiku nepatvirtintų pakvietimų.**

**5.6. Rugpjūčio 30 d. 9-14 val.** **213 kabinete priimami visų mokinių, pakviestų mokytis gimnazijoje, dokumentai; bus išduodamos pažymos apie mokymąsi gimnazijoje. Priėmimo komisijai būtina pateikti šiuos dokumentus:**

* **Pagrindinio ugdymo programos I dalies baigimo pažymėjimo patvirtintą**

**kopiją arba pažymėjimą (originalą);**

* **Gimimo liudijimo arba paso kopiją;**
* **2 dokumentines nuotraukas.**
* **Mokymosi sutartį (2 kopijas),** pasirašytą mokinio ir tėvų ar teisėtų vaiko atstovų.

5. 7. Pakviesti mokytis mokiniai, atnešdami dokumentus ir pasirašydami sutartį, gali pareikšti savo pageidavimus, kurioje klasėje norėtų mokytis. Gimnazija siūlo penkių pakraipų klases: **I** **humanitarinę (lietuvių kalba ir literatūra – istorija), II humanitarinę ( lietuvių kalba ir literatūra – teatras), biologijos, fizikos, matematikos ir informacinių technologijų.** Šių klasiųugdymo plane yra skiriama po 1 savaitinę pamoką integruotiems dalykams.

**I humanitarinės pakraipos programa ( lietuvių kalba ir literatūra – istorija)**:

Kultūros ir visuomenės pažinimas. Tikslas – ugdyti atsakingą, aktyvų mokinį, giliau suvokiantį meno, kultūros reikšmę visuomenei. Integruojamos literatūros, istorijos, pilietinio ugdymo temos. Veiklos: kūrybiniai darbai, edukaciniai užsiėmimai muziejuose, kino filmų peržiūros, įžymių vietų lankymas, dalyvavimas socialinio jautrumo akcijose, susitikimai su įžymiais žmonėmis.

**II humanitarinės pakraipos programa (Intermedialusis mokymasis: literatūra ir**

**teatras).** Tikslas – ugdyti savarankišką ir kūrybišką požiūrį į kultūros tekstus, iniciatyvią ir artistišką asmenybę, giliau suvokiančią meno, kultūros reikšmę visuomenei, žmogaus tapatumui bei saviraiškai. Integruojamos literatūros, teatro ir kitų meno krypčių temos. Veiklos: kūrybinės dirbtuvės, teatro etiudų, muzikos ir šokio performancų, trumpų filmukų kūrimas, režisūros ir vaidybos užsiėmimai, lankymasis teatre, kino filmuose, parodose ir kituose kultūriniuose renginiuose, įsitraukimas į įvairių bendruomenės renginių režisavimą ir aktyvus dalyvavimas atliekant kūrinius scenoje.

**Matematikos ir informacinių technologijų pakraipos programa:** Matematikos

pamokų metu mokiniai bus mokomi netradiciniais, interaktyviais metodais siekiant sudominti, ugdyti loginį mąstymą, kūrybiškumą. Vyks praktinis matematikos taikymas, bus atliekami bandymai, vykdomi tyrimai, sprendžiamos realaus turinio situacijos. Grupinio darbo metu vyks diskusijos, bus siekiama, kad mokiniai patys atrastų matematikos teorijos pritaikymą tam, kad galėtų išspręsti pagrindinę problemą. IT pamokų metu mokiniai mokysis pradmenų. Įgytos programavimo žinios integruojamos į matematikos ir fizikos temas, taip pagilinant žinias tiksliuosiuose dalykuose.

Savo išmoktas žinias mokiniai įtvirtins darbo grupėse pamokose. Matematikos ir informatikos pamokų temos parinktos tokios, kad viename ir kitame dalyke besimokantis mokinys galėtų išspręsti jam skirtą užduotį (matematikos uždavinį išspręsti programuojant jį arba programavimo uždavinį išspręsti matematiškai). Šį matematikos ir IT kursą turėtų rinktis mokiniai kurie norėtų savo gyvenimą sieti su tiksliaisiais mokslais, nebijo iššūkių, kitokių pamokų, bei pasiruošę įdėti darbo ir pastangų mokantis.

**Biologijos pakraipos programa**: Mokslas apie ląstelę. Tikslas – plėsti žinias apie biomedicinos bei sveikatos apsaugos reikšmę žmogui. Biologijos programa pagrįsta praktiniais eksperimentais. Veiklos: laboratoriniai darbai Santariškių klinikų mokomosiose edukacinėse erdvėse, 3D pamokos, duomenų analizė Kauno VII forto edukacinėse erdvėse, laboratorinių darbų stovykla.

6. Mokinių ir jų tėvų (rūpintojų, globėjų) informavimo tvarka.

6.1. Gimnazijos interneto svetainėje ne vėliau kaip per tris darbo dienas nuo priėmimo komisijos kiekvieno posėdžio skelbiamas kviečiamų mokytis mokinių sąrašas su prašymo e. sistemoje numeriu MOK-. Kartu paskelbiama informacija apie laisvas mokymosi vietas.

6.2. Tėvams (globėjams) apie skirtą vietą gimnazijoje pranešama elektroniniu laišku. Taip pat registravusiam prašymą asmeniui prisijungus prie e. sistemos https://svietimas.vilnius.lt/ galima matyti savo vaiko informaciją.

6.3. Paskelbus kviečiamų mokytis mokinių sąrašą:

6.3.1. tėvai (globėjai) ar mokiniai (jeigu prašymą e. sistemoje yra pateikę patys) per Priėmimo į Vilniaus miesto savivaldybės bendrojo ugdymo mokyklas per e. sistemą grafike (patvirtintame 2019 m. vasario 25 d. Vilniaus miesto savivaldybės Švietimo, kultūros ir sporto departamento direktoriaus įsakymu Nr. A15-455/19 (2.1.4.E-KS)) numatytą kvietimų patvirtinimo laikotarpį, privalo kvietimą patvirtinti;

6.3.2. patvirtinus kvietimą tėvai (globėjai) ir mokiniai privalo atvykti į gimnazijos raštinę pasirašyti dvišalę Mokymo sutartį. Mokymo sutartį už vaiką iki 14 metų jo vardu sudaro tėvai (globėjai), veikdami išimtinai vaiko interesų labui. Vaikas nuo 14 iki 18 metų mokymo sutartį sudaro turėdamas tėvų (rūpintojų) rašytinį sutikimą. Mokymo sutartis turi būti sudaryta iki pirmos mokymosi dienos, kuomet prasideda švietimo santykiai.

6.4. Sutartis nesudaroma ir vaikas netenka vietos Įstaigoje, tėvams (globėjams) per Priėmimo į Vilniaus miesto savivaldybės bendrojo ugdymo mokyklas per e. sistemą grafike nurodytą kvietimų patvirtinimo laikotarpį, nepatvirtinus kvietimo ir nepranešus apie neatvykimą ir jį pateisinančias priežastis arba ugdymo įstaigai nepateikus reikiamų dokumentų.

7. Priėmimo komisijos posėdžių protokolų ir priimtų bei nepriimtų mokytis mokinių pateiktų dokumentų saugojimo vieta ir terminai:

7.1. priėmimo komisijos posėdžių protokolai saugomi gimnazijos archyve 3 metus;

7.2. priimtų mokytis mokinių pateikti dokumentai saugomi jų asmens bylose gimnazijos raštinėje ir 5 metus po mokyklos baigimo gimnazijos archyve;

7.3. nepriimtų mokytis mokinių pateikti dokumentai pagal pageidavimą grąžinami jų tėvams (rūpintojams, globėjams) arba saugomi gimnazijos archyve 1 mėnesį po komisijos darbo pabaigos.

8. Šis aprašas parengtas vadovaujantis „Priėmimo į Vilniaus miesto savivaldybės bendrojo ugdymo mokyklas tvarkos aprašu“, patvirtintu Vilniaus miesto savivaldybės tarybos 2019 m. vasario 6 d. sprendimu Nr. 1-1950.

9. **Į gimnazijos III klasę mokiniai priimami konkurso tvarka pagal pasiekimus.**

9.1. Pirmenybė teikiama Vilniaus Žemynos gimnazijos mokiniams, iki 2019 m. gegužės 21 d. turintiems teigiamus metinius įvertinimus, aktyviai dalyvaujantiems gimnazijos visuomeninėje veikloje, nepažeidusiems 14 metų ir vyresnių vaikų priėmimo į gimnaziją Mokymosi sutarties, neturintiems drausminių nuobaudų. Tokių mokinių priėmimas vyks 2019m. gegužės 21 dieną 14.15 val. 213 kabinete. Turintys vasaros darbų ir juos atlikę mokiniai į III gimnazijos klasę bus priimami rugpjūčio 30 dieną 13-14 val. 213 kabinete, jei bus laisvų mokytis gimnazijoje vietų. 9.2. Kitų mokyklų mokiniai, pageidaujantys nuo 2019 metų rugsėjo 1 dienos mokytis Vilniaus Žemynos gimnazijos III-oje gimnazijos klasėje priimami pagal „Priėmimo į Vilniaus miesto savivaldybės bendrojo ugdymo mokyklas tvarkos aprašą“, patvirtintą Vilniaus miesto savivaldybės tarybos 2019 m. vasario 6 d. sprendimu Nr. 1-1950.

9.2.1. Prašymai mokytis pateikiami (registruojami) internetu Vilniaus miesto savivaldybės tinklalapyje [www.vilnius.lt/svietimas](http://www.vilnius.lt/svietimas), prisijungus prie e. sistemos <https://svietimas.vilnius.lt/>.

9.2.2. **Birželio 25-26 dienomis 10-14 val. 213 kabinete pakviesti mokytis III gimnazijos klasėje priėmimo komisijai pateikite:**

Pagrindinio ugdymo programos baigimo pažymėjimą.

2 dokumentines nuotraukas.

Mokymosi sutartį (2 kopijas)

[Individualų ugdymo planą](http://www.antakalniovm.vilnius.lm.lt/attachments/article/2633/III-IV%20kl.%20individualus%20planas%202019-2020_2020-2021.pdf) (Pavyzdys pridedamas).

Plano sudarymo klausimais konsultuoja direktorės pavaduotoja ugdymui Aldona Šventickienė, tel. (8 5) 2400562.

10. Pageidaujantys nuo 2019 metų rugsėjo 1 dienos mokytis Vilniaus Žemynos

gimnazijos II-oje ar IV-oje klasėje, iki pirmojo priėmimo komisijos posėdžio pateikia:

10.1.Prašymąinternetu Vilniaus miesto savivaldybės tinklalapyje [www.vilnius.lt/svietimas](http://www.vilnius.lt/svietimas), prisijungus prie e. sistemos <https://svietimas.vilnius.lt/>

10.2. Dokumentus, patvirtinančius pirmumo kriterijus.

11. Asmens priėmimas mokytis gimnazijoje įteisinamas Mokymosi sutartimi, aptariant gimnazijos ir asmens įsipareigojimus, nevykdymo pasekmes.

12. Negalintys atvykti nurodytu laiku į priėmimo komisiją, informuoja elektroniniu paštu [gimnazijazemynos@gmail.com](mailto:gimnazijazemynos@gmail.com) arba tel. (8 5) 2401160 (priėmimo komisijos pirmininkė Žaneta Vaškevičienė), nurodydami prašymo registracijos numerį bei neatvykimo priežastį.

13. Mokiniai, nurodytu laiku neatvykę į priėmimo komisiją ir neinformavę apie

neatvykimą, galės būti priimti tik tuo atveju, jei liks laisvų vietų.

**\_\_\_\_\_\_\_\_\_\_\_\_\_\_\_\_\_\_\_\_\_\_**